Johann Ambrosius Bach

Johann Ambrosius Bach (1645–1695) i Eisenach) var en tysk musiker og Johann Sebastian Bachs far. 

 Liv 
Ambrosius Bach var sønn av Christoph Bach d.e. og Magdalena Grabler. Faren var bymusikant i Arnstadt, og Ambrosius fikk tidlig en musikalsk opplæring. Noen år etter sin fars død i 1661 forlot han Arnstadt for å ta de tradisjonelle vandreårene som musikantgesell. 

I 1667 fikk Bach en stilling i Erfurts Ratsmusikanten, ledet av onkelen Johann Bach. 1. april 1668 giftet Ambrosius seg med Maria Elisabeth Lämmerhirt, og i 1671 slo familien seg ned i  Eisenach der Ambrosius hadde fått post som bymusikant. De fikk tilsammen åtte barn, hvorav fem nådde voksenalder. Fire ble musikere. 

Maria Elisabeth ble gravlagt 3. mai 1694, og 27. november samme år giftet Ambrosius seg med Barbara Margaretha Keul. Bare tre måneder senere døde han selv, og de to yngste barna, Johann Jacob og Johann Sebastian, flyttet til sin eldste bror, Johann Christoph Bach.

 Virke 
Ambrosius Bach har musikkhistorisk betydning som grunnlegger av en samling komposisjoner skrevet av Bach-familiens medlemmer. Samlingen fikk senere navnet Altbachisches Archiv. Det er ikke kjent om Ambrosius komponerte, men håndskriften hans er funnet i et manuskript med bryllupskantaten Meine Freundin du bist schön av tvillingbroren Johann Christoph Bach.Kilde formodentlig Christoph Wolff: Johann Sebastian Bach.  Fischer 2005. ISBN 3-596-16739-6.

Om en skal tro tidsvitnene brakte Ambrosius musikken i Eisenach opp på et helt nytt nivå: 

 Referanser og noter 

 Kilder 
   (omtale i artikkelen om Johann Sebastian Bach.)

 Eksterne lenker 



  Johann Ambrosius Bach, bach-cantatas.com
  Johann Ambrosius Bach i Stammbaum-Wiki

Kategori:Tyske musikere
Kategori:Personer fra Erfurt